**8. osztály 2. forduló**

**I. TOTÓ**

1. Melyik ország vett részt mindkét világháborúban?

(A) Szovjetunió (B) Spanyolország (C) Franciaország (D) Törökország

2. Melyik párosítás helyes?

(A) 1944.VI.6.a második front megnyitása (B) 1920.III.30. kormányzóválasztás

(C) 1941.VI.22. Kassa bombázása (D) 1919.XI.16. köztársaság kikiáltása

3. A fasiszta terjeszkedés miatt elsőként …… vesztette el függetlenségét.

(A) Albánia (B) Etiópia (C) Mandzsúria (D) Ausztria

4. Mely terület visszacsatolásakor jött létre közös lengyel-magyar határ?

(A) Felvidék (B) Kárpátalja (C) Erdély (D) Muraköz

5. Kik írathatták névjegyükre: miniszterelnök?

(A) Károlyi Mihály (B) Károlyi Sándor (C)Klebelsberg Kuno (D)Károlyi Gyula

6. Melyik történelmi városunk "kakukktojás" MCMXLII-ben?

(A) Mátyás szülővárosa (B) 1538-as békekötés helye

(C) a reformkori országgyűlések városa (D) Zrínyi Ilona vára

7. A második világháború idején melyik a "kakukktojás"?

(A) SOLÓ (B) ZSELRÜSB (C) DRAGLEB (D) KOCSMOLTH

8. Először a XX. századi fiatalok ……

(A) kaphattak penicillin-oltást (B) laktak kollégiumban

(C) szedtek C-vitamint (D) hallgattak jazzt

9. Ki volt a magyar miniszterelnök a II. világháború kitörésekor?

(A) Bárdossy László (B) Horthy Miklós (C) Gömbös Gyula (D) Teleki Pál

10. Melyik állítás hamis?

(A) A trianoni békekötéssel hazánk független állammá vált.

(B) A B29-es bombázók és a Shermann tankok ugyanabban az országban készültek.

(C) 1919-ben a fehérterrort vörös terror váltotta fel.

(D) A jaltai konferencia döntötte el Magyarország háború utáni hovatartozását.

11. A voronyezsi katasztrófa következtében 1943. tavaszán ……

(A) a németek megszállták hazánkat (B) elkezdődött Budapest bombázása

(C) létrejött a Magyar Front (D) nyugati béketapogatózásba kezdtünk

12. A holocaust torokszorító hétköznapjairól írt naplót ……

(A) Anna Frank (B) József Attila (C) Radnóti Miklós (D) Illyés Gyula

13. Hány hiba van az állításban? "1939.VIII.23-án Berlinben Hitler és Sztálin

aláírták a Lengyelország és Finnország felosztásáról szóló titkos szerződést."

(A) 4 (B) 3 (C) 2 (D) 1

+1. Melyik dokumentumon valódi az aláírás?

(A)Jugoszláv barátsági szerződés–Teleki (B) Németország kapitulál – Hitler

(C) Potsdami jegyzőkönyv – Roosevelt (D) Trianoni béke – Apponyi Albert

/ 14 pont

**Keress, kutass!**

Hogyan élte meg (át) Budapest az ostromot? / 15 pont

Ajánlott irodalom: Ungváry Krisztián: Az ostrom és a városlakók

(História: 2005/3.)